Motî:heure (di singlé) - Wikipedia

# Motî:heure (di singlé)

### Èn årtike di Wikipedia.

heure 2 [f.n.] sitampêye crinire d' on singlé. F. hure.

| hourêye [f.n.]

1. pitit crestea des deus costés d' ene voye, d' ene aiwe. F. talus. >> fé les pôs dins les hourêyes: tuzer ene sacwè ki n’ si pout. F. bâtir des châteaux en Espagne. >> hourêye di nive: consire.

2. troclêye di sacwants bouxhons. ene hourêye di côrîs°. On dit eto : toupet, sitoclêye; loukîz a : bohêye. F. bouquet.

3. hôts åbes plantés tot do long d' on tchmwin. F. rangée, drève.

Etimolodjeye : cawete -êye (çou k' i gn a sol "heure") u pårticipe erîrece prins come no d' on forveyou viebe "hourer", mete a môde di heure.

| hourlea [o.n.] hourêye (talus). On-z aveut avadjî l' hourlea po poleur aler a nosse tchamp. (H. Forir) est boirdé pa cwate gros hourleas: li Porea, l' Horzea, li Fayijhea et Tchantî (Louis Grandmont). F. talus. >> Inte les hourleas: no d' ene plaece di Mårcin. >> e Gros Hourlea (so plaece: ouria): no d' ene plaece di Céle.

Etimolodjeye : dobe cawete : -ale + -ea (tote pitite hourêye)

| houreus, houreuse [addj., purade padvant] ki fwait houri (dressî les poys, di peu, di froed). Les swerêyes estént bråmint pus houreuses (Guillaume Smal). Loukîz a: friskete. F. frais, rafraîchi.

Etimolodjeye : cawete -eus.

| hourete [f.n.]

1. pitite heure.

2. sôre d' oujhea d' nute avou come ene pitite heure so s' tiesse. F. chouette.

3. pitite faxhene fwaite avou li dbout des coxhes, copurade les rames di beyôle. On dit eto : veloûte. F. fagotin.

Etimolodjeye : cawete -ete.

Parintêye :

- houri.

- Dipus d' racsegnes so les hourleas.
- Dipus d' racsegnes so les houretes (oujhea).
- Dipus d' racsegnes so l' eployaedje des houretes (faxhenes) dins les houyires.

Prin del pådje «http://wa.wikipedia.org../../../h/e/u/Mot%C3%AE%7Eheure_%28di_singl%C3%A9%29.html»

##### Views

- Årtike
- Copene
- Modêye d' asteure

##### Cweri